wickkiey/tamil-wikipedia-chunked huggingface dataset:
# பாவனா பாலகிருஷ்ணன்

## தொழில்

பாவனா பாலகிருஷ்ணன் குறுகிய காலத்திற்கு வானொலி நிகழ்ச்சித் தொகுப்பாளராகத் தனது வாழ்க்கையைத் தொடங்கினார். பின்னர் தொலைக்காட்சி நிகழ்ச்சிகளில் களம் இறங்கினார். பாவனா ராஜ் தொலைக்காட்சியில் தொகுப்பாளராகச் சேர்ந்தார். இவர் தொகுத்து வழங்கிய முதல் தொலைக்காட்சி நிகழ்ச்சி *பீச் கேர்ள்ஸ் ஷோ* ஆகும். பின்னர், விஜய் தொலைக்காட்சி அலைவரிசையில் சேர்ந்தார். பின்னர் 2011-ஆம் ஆண்டில் அலைவரிசையின் முழுநேரத் தொகுப்பாளராக ஆனார். விஜய் தொலைக்காட்சியில் இவரது முதல் நிகழ்ச்சி *சூப்பர் சிங்கர் ஜூனியர் ஆகும்.* மேலும், 2018 வரை *ஏர்டெல் சூப்பர் சிங்கரைத்* தொகுத்து வழங்கினார். *ஜோடி நம்பர் ஒன் நிகழ்ச்சியின்* "ஃபன் அன்லிமிடெட்" உட்பட அலைவரிசையின் மற்ற நிகழ்ச்சிகளைத் தொகுத்து வழங்கியுள்ளார்.  
2017-ஆம் ஆண்டில், விளையாட்டுப் பத்திரிகையாளராக ஸ்டார் ஸ்போர்ட்ஸில் சேர்ந்தார். இந்தியன் பிரீமியர் லீக் (ஐபிஎல்), புரோ கபடி கூட்டிணைவு ஆகியவற்றின் ஒளிபரப்புகளை வழங்கினார். 2018 ஐபிஎல் பருவத்தில் ஸ்டார் ஸ்போர்ட்ஸ் தமிழின் வர்ணனையாளராகப் பணியாற்றினார். 2018 இந்தியன் பிரீமியர் லீக்கின் போது இரண்டு பெண் வழங்குநர்களில் ஒருவராக இருந்தார்.  
பாவனா பாலகிருஷ்ணன் 2018-ஆம் ஆண்டில் பாடகியாக அறிமுகமானார். தனது முதல் தனிப்பாடலான *தி மாஷப் தொடரை வெளியிட்டார்* . 2020-ஆம் ஆண்டில், இசை இயக்குநர் தரனுக்காக தனது முதல் பின்னணிப் பாடலைப் பாடினார். "வீராதி வீரா" பாடல் யூடியூபில் ஐந்து இலட்சம் பார்வைகளைப் பெற்றுள்ளது.
# பாவனா பாலகிருஷ்ணன்

## தனிப்பட்ட வாழ்க்கை

மும்பையைச் சேர்ந்த தொழிலதிபர் நிகில் ரமேஷை மணந்து தற்போது மும்பையில் வசித்து வருகிறார்.
# புரோகா

**புரோகா** (ஆங்கிலம்: *Broga*; சீனம்: *布罗加*; என்பது மலேசியா, சிலாங்கூர், உலு லங்காட் மாவட்டத்தில் அமைந்துள்ள நகரம். 2001-ஆம் ஆண்டில் இங்கு 150 கோடி ரிங்கிட் செலவில் எரி உலை கட்டுவதற்கு நடுவண் அரசு திட்டம் வகுத்தது. அந்தத் திட்டத்திற்கு எதிராக பொது மக்கள் வழக்கு தொடர்ந்து வெற்றி பெற்றார்கள். மலேசிய வரலாற்றில் அது ஒரு முக்கிய நிகழ்ச்சியாகக் கருதப் படுகிறது.
# புரோகா

## வரலாறு

புரோகா எனும் பெயர் புரோகா நதியில் இருந்து பெறப் பட்டது. முன்பு காலத்தில் புரோகா காட்டு ஆற்றுப் பகுதியில் புரோகா எனும் புராண மிருகம் வாழ்ந்ததாகவும்; அந்த மிருகத்தின் பெயரே ஆற்றுக்கும்; நகரத்திற்கும் வைக்கப் பட்டதாகவும் சொல்லப் படுகிறது.  
பிரெடி ஸ்பென்சர் சாப்மேன் என்பவர் மலாயாவைப் பற்றி சில பயண நூல்களை எழுதியுள்ளார். அவர் எழுதிய ’’தி ஜங்கிள் இஸ் நியூட்ரல்’’ ’’(The Jungle is Neutral)’’ எனும் நூலில் புரோகாவைப் பற்றி குறிப்பிட்டு உள்ளார்.  
இரண்டாம் உலகப் போரின் போது மலாயாவில் பிரித்தானியர் ஆதரவுப் படைகளுக்கும் ஜப்பானியர்களுக்கு இடையே இங்கே பெரிய சண்டை நடந்ததாக அவர் அந்த நூலில் எழுதி உள்ளார்.
# புரோகா

## நிலவியல்

புரோகா நகருக்கு ஒரு தனிச் சிறப்பு உள்ளது. நெகிரி செம்பிலான்; சிலாங்கூர் மாநிலங்களின் மைய எல்லையில் அமைந்து இருப்பதே அதன் சிறப்பு அம்சமாகும். அந்த நகரின் வலது புறத்தில் சிலாங்கூர் செமினி துணை மாவட்ட நகராட்சி மன்றத்தின் கண்காணிப்பு. இடது புறத்தில் நெகிரி செம்பிலான் லெங்கேங் துணை மாவட்ட நகராட்சி மன்றத்தின் கண்காணிப்பு.  
இந்த நகரத்தின் அரசாங்க மருத்துவமனையும்; நகரக் காற்பந்து விளையட்டுத் திடலும் சிலாங்கூர் மாநிலத்தில் உள்ளன. அதே வேளையில் அந்த நகரத்தின் காவல் நிலையம்; நெகிரி செம்பிலான் மாநிலத்தில் உள்ளது.  
இவ்வாறு தனிச் சிறப்பு பெற்ற சில நகரங்கள் மலேசியாவில் உள்ளன. அவற்றுள் நெகிரி செம்பிலான் மாநிலத்தில் உள்ள தம்பின் நகரம்; மலாக்கா மாநிலத்தில் உள்ள பத்தாங் மலாக்கா நகரம்; ஆகிய இரண்டையும் எடுத்துக் காட்டாகச் சொல்லலாம்.
# புரோகா

## புரோகா மலை

மலேசியா தித்திவாங்சா மலைத்தொடரின் விளிம்பில் இந்த நகரம் வீற்று உள்ளது. இந்த நகரம் வெப்பமண்டல மழைக்காடுகளும் பசுமையான மலைகளாலும் சூழப்பட்டு உள்ளது. அவற்றில் மிக முக்கியமானது புரோகா குன்று. பொதுவாக இந்தக் குன்றை புரோகா மலை என்றே பலரும் அழைக்கிறார்கள்.  
ஏறக்குறைய 400 மீட்டர் உயரத்தில் உள்ள இந்த மலை; அதன் தனித்துவமான தோற்றத்திற்குச் சிறப்புப் பெற்று உள்ளது. ஏனெனில் அந்த மலையில் மரங்கள் எதுவும் இல்லை. ஆனால் அதைச் சுற்றிலும் வெப்ப மண்டல மழைக்காடுகள் சூழ்ந்து உள்ளன. அதுவே ஓர் அசாதாரணமான நிலவியல் அமைப்பாகும்.  
புரோகா மலை மிக உயரமான மலை அல்ல. 400 மீட்டர் உயரம் தான். ஆக அதன் உயரத்தின் காரணமாகப் பெரும்பாலான மக்கள் அந்த மலையில் ஏறுவதற்கு அடிக்கடி வருகிறார்கள். சாதாரண நடைப் பயணிகள் வந்து செல்லும் இடமாகவும் மாறி வருகிறது.  
===மேம்பாட்டுத் திட்டங்கள்==  
அத்துடன் மலை அடிவாரத்தைச் சுற்றிலும் அழகு அழகான இயற்கைக் காட்சிகள். அதனால் அண்மைய காலங்களில் இது ஒரு பிரபலமான சுற்றுலாத் தளமாகத் தடம் பதித்தும் வருகிறது.  
2016-ஆம் ஆண்டில் *ஓலா போலா* *Ola Bola* எனும் உள்ளூர்த் திரைப் படத்தின் சில காட்சிகள் இங்கே படமாக்கப்பட்டன. புரோகா மலையும் மிகப் பிரபலம் அடைந்தது. அதன் பின்னர் இந்தப் பகுதிகளில் சில மேம்பாட்டுத் திட்டங்கள் தீவிரம் அடைந்தன. அதனால் இந்த மலையின் தனித்துவமான அழகு அமைப்பும் நிரந்தரமாகச் சேதம் அடைந்து வருகிறது.  
கடந்த 20 ஆண்டுகளுக்கு முன்னர் வரையிலும் புரோகா நகரம் அதிகம் அறியப் படாத நகரமாய் இருந்தது. ஒரு விவசாய நகரமாகவே இருந்தது. ரப்பர் முக்கியமான பயிர்த் தொழில். ஆனால் அண்மையில் இந்த நகரத்தில் ஒரு திருப்புமுனை. நகரத்திற்கு அருகாமையில் நாட்டிங்ஹாம் பல்கலைக்கழக வளாகம் தோற்றுவிக்கப்பட்டது. அதனால் கணிசமான அளவிற்கு மாணவர்கள் கல்வி கற்க வந்தார்கள்.  
அந்த வகையில் அவர்கள் இந்த நகரத்திற்கு விரைவான வளர்ச்சியையும் கொண்டு வந்து உள்ளனர் என்று சொல்லலாம். புரோகா நகரம் அதன் சீன உணவகங்களுக்கும்; டுரியான் பழத் தோட்டங்களுக்கும் மிகவும் பெயர் பெற்றது.
# புரோகா

## புரோகா எரி உலை

2001-ஆம் ஆண்டில் செமினி நகருக்கும் புரோகா நகருக்கும் இடைப்பட்ட நிலப் பகுதியில், 150 கோடி ரிங்கிட் செலவில் ஓர் எரி உலை கட்டுவதற்கு நடுவண் அரசு திட்டம் வகுத்தது. அந்தத் திட்டம் ஆசியாவிலேயே மிகப்பெரிய எரி உலை திட்டமாகக் கருதப் பட்டது.  
அதன் முக்கிய நோக்கம் கோலாலம்பூரின் கழிவுகளை அங்கு கொண்டு வந்து சுத்திகரிப்புச் செய்வது ஆகும். 2003-ஆம் ஆண்டில் செமினி, புரோகா வாழ் மக்கள் ஆலைக் கட்டுமானத்திற்கு எதிராக வழக்கு தொடர்ந்தார்கள்.  
2005-ஆம் ஆண்டு தொடக்கத்தில் நீதிமன்றம் தற்காலிகமாகத் ஒரு தடை உத்தரவைப் பிறப்பித்தது. அந்த வகையில் பொது மக்கள் வெற்றி பெற்றார்கள்.இருப்பினும் அந்த ஆலையின் கட்டுமானத்திற்கு அதிகம் செலவாகும் என்பதால் அந்தக் கட்டுமானம் நிறுத்தப்பட்டதாக அரசாங்கம் அறிவித்தது.
# இருப்பிட மேலாளர்

**இருப்பிட மேலாளர்** (Location manager) என்பவர் திரைப்படக்குழுவில் பணிபுரியும் உறுப்பினர் ஆவார். இவரின் பணி திரைப்படத்திற்கு தேவையான இடங்களைக் கண்டுபிடித்து ஒப்பந்தம் செய்தால், தீ அணைப்பு, காவல் மற்றும் பிற அரசாங்க அனுமதிகளையும் பெறுதல் மற்றும் தயாரிப்புக்கான பணிகளை முடிக்க தயாரிப்பு தளவாடங்களை ஒருங்கிணைத்தல் போன்றவை ஆகும். படப்பிடிப்பின் போது ஏற்படும் பிரச்சினைகளுக்கு தீர்வு காணும் பொறுப்பு இவருடையதே.  
வரலாற்று ரீதியாக இருப்பிட மேலாளரின் கடமைகள் உதவி இயக்குநரின் பொறுப்பாகும். திரையுலகம் வளர்ந்தவுடன் திரைப்படம் உருவாக்க அதிக மேற்பார்வை தேவைப்பட்ட காரணத்தால் 1970 ஆம் ஆண்டுகளில் இருந்து இந்த பணிக்கு தனி ஒரு குழு அல்லது நபர் நியமிக்கப்பட்டார்கள்.
# யூப்ராந்தா சிறுவாணி

***யூப்ராந்தா*** ***சிறுவாணி***, டெஃப்ரிடிடே குடும்பத்தினைச் சார்ந்த ஒரு புதிய வகை பழ ஈ ஆகும். இந்தியாவின் மேற்குத் தொடர்ச்சி மலையில் அமைந்துள்ள சுற்றுச்சூழல் வள இடமான சிறுவாணியில் இந்த இனம் பதிவாகியுள்ளது. இந்தியாவின் தமிழ்நாட்டின் கோயம்புத்தூர் மாவட்டத்தில் சிறுவாணிக்கு அருகிலுள்ள வனமற்ற பகுதியிலிருந்தும் இனம் சேகரிக்கப்பட்டுள்ளது. இந்த இனம் *யூப்ராந்தாவின்* பிற இனங்களிலிருந்து *இறக்கையில்* காணப்படும் 'வி' வடிவ கருப்பு பட்டை மற்றும் நுனி கருப்பு இணைப்புடன் இணைக்கப்பட்ட முதன்மையான துணை-அப்பிக்கல் பட்டையிலிருந்து வேறுபடுகின்றது.
# இந்திரா காந்தி கோளரங்கம்

**இந்திரா காந்தி கோளரங்கம்** *(Indira Gandhi Planetarium)* இந்தியாவின் பீகார் மாநிலத் தலைநகரமான பாட்னாவில் அமைந்துள்ள இந்திரா காந்தி அறிவியல் வளாகத்தில் உள்ளது. பாட்னா கோளரங்கம் என்றும் இதை அழைப்பார்கள். பீகார் அறிவியல் மற்றும் தொழில்நுட்ப மன்றம் ₹110 மில்லியன் செலவில் கோளரங்கத்தை கட்டியது. 1989 ஆம் ஆண்டில் பீகார் முதலமைச்சராக இருந்த சிறீ சத்யேந்திர நரேன் சின்காவின் ஆட்சிக்காலத்தில் தொடங்கப்பட்டு 1993 ஆம் ஆண்டு ஏப்ரல் 1 முதல் பொது மக்களின் பார்வைக்காகத் திறக்கப்பட்டது. இந்த கோளரங்கம் 50 மில்லியன் செலவில் உருவாக்கப்பட்டுள்ளது. இங்கு அதிநவீன இலக்கமுறை படவீழ்த்தி அமைப்பு பொருத்தப்பட்டுள்ளது.
# மின்சாரம் (திரைப்படம்)

**மின்சாரம்** (*Minsaram*) என்பது 2011 ஆண்டைய இந்திய தமிழ் விழிப்புணர்வு திரைப்படம் ஆகும். என். செல்வகுமாரன் இயக்கிய இப்படத்தில் யுவராஜ், மதுச்சந்திரா, தொல். திருமாவளவன் ஆகியோர் முதன்மைப் பாத்திரங்களில் நடித்துள்ளனர். மேலும் அஜய் பிரதீப், ஆதித், கண்ணன், பாபு, சுகந்தி, முத்துசாமி, ராஜேந்திரநாத், பாலா சிங், ரமா, காதல் சுகுமார், நெல்லை சிவா ஆகியோர் பிற பாத்திரங்களில் நடித்துள்ளனர். எம். எஸ். தமிழரசன் மற்றும் பழனி எம். இலியாஸ் ஆகியோரால் தயாரிக்கப்பட்ட இப்படத்ததிற்கு டி. தேவன் இசை அமைத்துளார். படமானது 2011 மார்ச் 18 அன்று வெளியிடப்பட்டது.
# மின்சாரம் (திரைப்படம்)

## நடிகர்கள்

- யுவராஜ் இளவரசுவாக
- மதுசந்திரா ஆர்த்தியாக
- தொல். திருமாவளவன் தமிழரசனாக
- அஜய் பரதீப் இளவரசின் நண்பன் அஜயாக
- ஆதித் இளவரசின் நண்பனாக
- கண்ணன் இளவரசின் நண்பனாக
- பாபு இளவரசின் நண்பனாக
- சௌகாந்தி கதிராக
- முத்துசாமி கோட்டை குமாரசாமியாக
- ராஜேந்திரநாத் காவல் துணை ஆணையர் வெங்கடேசாக
- பாலா சிங் இளவரசுவின் தந்தை சுந்தரமூர்த்தியாக
- ரமா இளவரசுவின் தாயாக
- காதல் சுகுமார் இளவரசின் நண்பனாக
- நெல்லை சிவா தூயவனாக
- மைனா நந்தினி ஜெயாவின் தோழியாக
- கோவை செந்தில் தமிழ் பேராசிரியராக
- அஞ்சு அமைச்சராக
- லொள்ளு சபா பாலாஜி தமிழசரனின் உதவியாளராக
- செல்வகுமார் அரசியல்வாதியாக
- நிவேதா நிவேதாவாக
- சுராஜ்
- ஆர். எஸ். நாதன்
- இம்ரான்
- கவிதா பானர்ஜி
- ரேகா
- நகு பிங்கி சிறப்புத் தோற்றத்தில்
- கானா உலகநாதன் சிறப்புத் தோற்றத்தில்
- சுஜிபாலா சிறப்புத் தோற்றத்தில்
# மின்சாரம் (திரைப்படம்)

## தயாரிப்பு

*18 வயசு புயலே* (2007) திரைப்படத்தை தயாரித்த பின்னர், தயாரிப்பாளர்கள் மாணவர்களின் ஆற்றல் குறித்து ஒரு படத்தை தயாரிக்க முடிவு செய்தனர். என். செல்வகுமாரன் இந்த படத்தின் மூலம் இயக்குநராக அறிமுகமானார். புதுமுகம் யுவராஜ் மற்றும் மதுச்சந்தா ஆகியோர் முக்கிய கதாபாத்திரங்களில் நடிக்க தேர்வு செய்யப்பட்டனர். விடுதலைச் சிறுத்தைகள் கட்சித் தலைவர் தொல். திருமாவளவன் தமிழக முதல்வர் வேடத்தில் நடிக்க ஒப்புக்கொண்டார். மேலும் இந்த படத்தில் ஒரு பாடலுக்கான பாடல் வரிகளையும் எழுதினார்.
# மின்சாரம் (திரைப்படம்)

## இசை

படத்திற்கான பின்னணி இசை மற்றும் பாடல்களுக்கான இசை ஆகியவற்றை திரைப்பட இசையமைப்பாளர் டி. தேவன் அமைத்தார். 2009 இல் வெளியிடப்பட்ட ஒலிப்பதிவில், தொல். திருமாவளவன், முத்து விஜயன், சண்முக சீலன், வானவன், டி. தேவன் ஆகியோரால் எழுதபட்ட ஏழு பாடல்கள் இடம்பெற்றறன.
# மின்சாரம் (திரைப்படம்)

## வெளியீடு

இத்திரைப்படம் 2011 மார்ச் 18 அன்று *முத்துக்கு முத்தாக*, அவர்களும் இவர்களும், லத்திகா ஆகிய படங்களுடன் சேர்ந்து வெளியானது.  
ரோஹித் ராமச்சந்திரன் இப்படத்திற்கு 5 க்கு 0.5 மதிப்பெண் இட்டு, "நீங்கள் பொழுதுபோக்கு அல்லது கலையை எதிர்பார்கிறீர்கள் என்றால், ஏமாற்றமடைவீர்கள். இது தொல் திருமவாளவனின் இரண்டு மணி நேர தேர்தல் பிரச்சாரமாகும். மேலும் "மின்சாரத்துக்கு உயிர் இல்லை, உங்கள் வாக்குகளைப் பெறத் தவறிவிட்டது " என்று முடித்தார். தொல். திருமாவளவனின் உரையாடல் பாங்கையும், கானா உலகநாதன் பாடிய படலையும் தினமலர் பாராட்டியது. ஆனால் எழுத்தையும், கோணங்களையும் விமர்சித்தது.
# கார்டல் மெட்ராஸ்

**கார்டல் மெட்ராசு** *(Cartel Madras)* கனடிய நாட்டின் ஆல்பர்ட்டா மாநிலத்தில் உள்ள கால்கரியைச் சேர்ந்த ஒரு சொல்லிசை குழுவாகும். இந்த குழுவின் உடன் பிறந்த சகோதிரிகளான பிரியா "கான்ட்ரா" ரமேஷ் மற்றும் பாக்யா "எபோஷி" ரமேஷ் தங்கள் முதல் பாடலான *ப்ராஜெக்ட் கூண்டா பகுதி 1: டிராபிஸ்தான்*, 2018 இல் வெளியிட்டனர் . பின்னர் 2019 ஆம் ஆண்டில், அவர்கள் சப் பாப் மற்றும் ராயல் மவுண்டன் ரெக்கார்ட்ஸ் இசை நிறுவனத்துடன் கையெழுத்திட்டனர் மற்றும் அவர்களின் ஈ.பி., *ஏஜ் ஆஃப் கூண்டா* நவம்பர் 1 அன்று வெளியிடப்பட்டது *.*
# கார்டல் மெட்ராஸ்

## உருவாக்கம்

இரண்டு சகோதரிகளும் சென்னை, இந்தியா வில் இருந்து கனடாவிற்கு குடியேறியவர்கள். இவர்கள் தங்களை பால் புதுமையினராக அடையாள படுத்திக்கொள்கின்றன
# கே.சி.எஃப் அத்தியாயம் ஒன்று (2018 கன்னடத் திரைப்படம்)

**கே.சி.எஃப் அத்தியாயம் ஒன்று** என்பது இந்திய கன்னட மொழித் திரைப்படம் ஆகும். இத்திரைப்படத்தை பிரசாந்த் நீல் இயக்க, ஒம்பாலே பிலிம்சு தயாரித்தனர். எண்பது கோடி பொருட்செலவில் உருவான இப்படம் வெளிவந்த போது கன்னட மொழியில் தயாரிக்கப்பட்ட மிக்க விலைமதிப்பானத் திரைப்படமாகக் கருதப்பட்டது. இந்த திரைப்படத்தில் தமிழ்நாட்டை சேர்ந்த கரூர் மாவட்டத்தில் உள்ள தனியார் நிறுவனத்தில் அச்சிடும் துறையை சேர்ந்த சித்து பிரகாஷ் என்பவர் புதுமுக நடிகராக நடித்துள்ளார்.
# சியாங்யியாங்கைட்டு

</br>
**சியாங்யியாங்கைட்டு** *(Xiangjiangite)* என்பது (Fe3+, Al) என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். சீனாவின் சியாங் இயாங் நதிக்கு அருகில் கிடைத்த காரணத்தால் இக்கனிமத்திற்கு சியாங்யியாங்கைட்டு என்ற பெயர் வைக்கப்பட்டது. சியாங்யியாங்கைட்டு கனிமம் கதிரியக்கத் தன்மை கொண்டதாகும்.
பன்னாட்டு கனிமவியல் சங்கம் சியாங்யியாங்கைட்டு கனிமத்தை Xjg என்ற குறியீட்டால் அடையாளப்படுத்துகிறது.
# சோழவந்தான் ஜெனகை மாரியம்மன் கோவில்

**ஜெனகை மாரியம்மன் கோயில்**, இந்தியாவின் தமிழ்நாட்டில் உள்ள மதுரை மாவட்டம், வாடிப்பட்டி வட்டம், சோழவந்தானில் பாயும் வைகை ஆற்றின் வடகரையில் அமைந்துள்ள ஓர் அம்மன் கோயில் ஆகும். இக்கோயில் கருவறையில் சந்தன மாரியம்மன் நின்ற நிலையிலும், ஜெனகை மாரியம்மன் அமர்ந்த நிலையிலும் காட்சியளிக்கிறார். 1000 ஆண்டுகள் பழமை வாய்ந்த இக்கோயில் அமைந்த இடத்தை முன்னர் ஜெனகாயம்பதி, சதுர்வேதிமங்கலம், சோழாந்தக சதுர்வேதி மங்கலம், ஜெனநாத சதுர்வேதி மங்கலம் என்று அழைத்ததாக கோவில் கல்வெட்டுக் குறிப்புகள் கூறுகிறது.இந்த மருத்துவக் கோயிலில் குடிகொண்டுள்ள ஜெனகை மாரியம்மன், சோழவந்தான் மற்றும் அதனைச் சுற்றியுள்ள 48 கிராம மக்களுக்கும் குடும்பக் கடவுளாக உள்ளார். ஜெனகை மாரியம்மன் குடிகொண்டுள்ள இந்த ஊர் இராமாயணத்தில் வரும் ஜனகர் மகளான ஜானகியை போற்றும் வகையில் ஜெனகபுரம் என்று முன்னர் அழைக்கப்பட்டது. மேலும் மாரியம்மனுக்கு ஜெனகை மாரியம்மன் எனப்பெயர் சூட்டப்பட்டது. இக்கோயில் தல விருட்சம் வேப்பமரம் மற்றும் அரசமரம் ஆகும்.
# சோழவந்தான் ஜெனகை மாரியம்மன் கோவில்

## அமைவிடம்

மதுரையிலிருந்து 21 கிலோ மீட்டர் தொலைவில் உள்ள சோழவந்தானில் இக்கோயில் உள்ளது. கடல் மட்டத்திலிருந்து சுமார் 217 மீட்டர் உயரத்தில் அமைந்துள்ள சோழவந்தான் ஜெனகை மாரியம்மன் கோவிலின் புவியியல் ஆள்கூறுகள், ஆகும்.
# சோழவந்தான் ஜெனகை மாரியம்மன் கோவில்

## நோய் தீர்க்கும் அம்மன்

எண்ணற்ற வியாதிகளை குணப்படுத்தும் மருத்துவக் கோயில் உள்ளது. அம்மை நோய் கண்டவர்கள் இத்தலத்தில் உள்ள கிணற்றில் குளித்து விட்டு ஈரத் துணியோடு வந்து அம்மனுக்கு அர்ச்சனை செய்து மனமுருகி வேண்டிக் கொண்டு, அர்ச்சகர் தரும் அம்பாள் தீர்த்தம் வாங்கி குடிக்க வேண்டும். இது மஞ்சள் வேப்பிலை மற்றும் வேறு சில பொருட்களும் கலந்த மருத்துவ குணமும் அம்பாள் கருணையும் கலந்த அபூர்வ தீர்த்தம் ஆகும்.பெண் பக்தர்கள் குழந்தை வரம் வேண்டி, கோயிலில் தொட்டில் கட்டி பூஜை செய்வது வழக்கம்.
# சோழவந்தான் ஜெனகை மாரியம்மன் கோவில்

## சிறப்பு நாட்கள்

வெள்ளிக் கிழமை மட்டும் அம்மன் சந்தன காப்பில் அருள் வழங்குவார். வெள்ளி போன்ற சிறப்பு நாளில் காலை 6 மணி முதல் இரவு 8 வரை தொடச்சியாக கோயில் நடை திறந்திருக்கும். பிற நாட்களில் பகலில் 6 மணி முதல் 11 மணி நேரம் வரையும், மாலையில் 4 மணி முதல் இரவு 8 மணி வரையிலும் கோயில் நடை திறந்து இருக்கும். கோயிலில் நவராத்திரி மற்றும் தீபாவளி விழாக்கள் சிறப்பாக கொண்டாடப்படும்.
# சோழவந்தான் ஜெனகை மாரியம்மன் கோவில்

## சிறப்பு நாட்கள்

### அதிசயத்தின் அடிப்படையில்

இங்கு அம்மன் 2 அடி உயரத்தில் அமர்ந்த நிலையில் ஜெனகை மாரியம்மன் பெயரில் சுயம்பு மூர்த்தியாக அருள்பாலிக்கிறார். விஜயதசமி அன்று வைகை ஆற்றில் நடக்கும் அம்பு போடும் திருவிழாவின் முடிவில் மழை தூரல் விழுவது இன்றும் நடக்கும் அதிசயமான உண்மையாகும்.
# சோழவந்தான் ஜெனகை மாரியம்மன் கோவில்

## வைகாசித் திருவிழா & தேரோட்டம்

ஆண்டுதோறும் வைகாசி மாதம் 17 நாட்கள் பிரம்மோற்சவம் திருவிழா நடைபெறும். திருவிழாவின் இறுதி நாளான்று ஜெனகை அம்மன் தேரோட்டம் சிறப்பாக நடைபெறும். வைகாசி திருவிழாவை முன்னிட்டு பொங்கல் படையல், அக்னிசட்டி எடுத்தல், பூக்குழியில் இறங்குதல் போன்ற நேர்த்திக கடன்கள் பக்தர்கள் செலுத்துவர். 17ஆம் நாள் இரவு 7 மணி முதல் விடிய விடிய வைகை ஆற்றில் தீர்த்தவாரி உற்சவம் விமரிசையாக நடைபெறும்.
# சோழவந்தான் ஜெனகை மாரியம்மன் கோவில்

## குடமுழுக்கு, 2021

27 சனவரி 2021 அன்று இக்கோயிலுக்கு குடமுழுக்கு சிறப்பாக நடைபெற்றது.
# மதன் கோபால் காந்தி

**முனைவர் மதன் ஜி. காந்தி** (Dr. Madan G. Gandhi ஆகஸ்ட் 31, 1940 - ஜனவரி 26, 2019) கல்வியாளர் மற்றும் கவிஞர் ஆவார்.
# மதன் கோபால் காந்தி

## ஆரம்பகால வாழ்க்கை

ஆகஸ்ட் 31, 1940 அன்று லாகூரில் ஸ்ரீமதி சாவித்ரி தேவி மற்றும் கேவால் கிரிஷன் ஆகியோருக்கு இவர் மகனாகப் பிறந்தார். இந்தியப் பிரிப்பிற்குப் பிறகு இவரது குடும்பம் இந்தியா சென்றனர். பின்னர் இவர் 1958 ஆம் ஆண்டில் எச். ஏ. ஜெயின் கல்லூரியில் எஃப்.எஸ் சி பட்டமும், 1960 ஆம் ஆண்டில் டி. ஏ. வி கல்லூரியில் ஆங்கில இலக்கியமும் பயின்றார்.
# மதன் கோபால் காந்தி

## கல்வி

சண்டிகரின் பஞ்சாப் பல்கலைக்கழகத்தில் 1964ஆம் ஆண்டில் ஆங்கிலத்தில் முதுகலைப் பட்டம் பெற்றார். 1966 இல் பாட்டியாலாவின் பஞ்சாபி பல்கலைக்கழகத்தில் அரசியல் அறிவியல் பிரிவில் இரண்டாவது முதுகலை பட்டமும் 1974 இல் சண்டிகரின் பஞ்சாப் பல்கலைக்கழகத்தில் முனைவர் பட்டமும் பெற்றார்.
# மதன் கோபால் காந்தி

## படைப்புகள்

இவர் லாலா லஜபதி ராயின் படைப்புகளின் ஆறு தொகுதிகளைத் திருத்தியுள்ளார்.  
1. *சர் சோட்டு ராம்:எ பொலிடிகல் பயோகிராபி*
1. *காந்தி & மார்க்ஸ்*
1. *காந்தியன் ஈஸ்தடிக்ஸ்*
1. *மாடர்ன் பொலிடிகல் அனலிசஸ்*
1. *மாடர்ன் பொலிடிகல் தியரி*
# மதன் கோபால் காந்தி

## பிற மொழிகளில் இவரது படைப்புகள்

மதன் ஜி காந்தியின் கவிதைகள் பாரசீகம் உட்பட பல மொழிகளில் மொழிபெயர்க்கப்பட்டுள்ளன. *, மதன் ஜி காந்தியின் சிறந்த படைப்புகள்* எனும் பெயரில் காதிஜே கவாரி, நஜ்மே கவாரி ஆகியோர் பாரசீக மொழியில் மொழிபெயர்த்துள்ளனர். இத்தாலிய மொழியில் மரியா மிராக்லியா, பத்மாஜா நாராயணன் தமிழில் *பெடல்ஸ் ஆஃப் ஃபேம் எனும் பெயரிலும்* இந்தியில் ஜெய் கிருஷன் சுக்லா ஸ்வர் சே சாத் அனந்த் இவரது படைப்புகளை மொழிபெயர்த்துள்ளானர்..
# மதன் கோபால் காந்தி

## விருதுகள்

காந்தி தனது வாழ்நாளில் பல விருதுகளைப் பெற்றார்.
# சுதர்சன் சாஹூ

**சுதர்சன் சாஹூ** (Sudarshan Sahoo) இவர் சிற்பக் கலைஞர் ஆவார். இவர் புரியில் 1939 இல் பிறந்தார். இவருக்கு 2021 ஆம் ஆண்டில் இந்தியாவின் இரண்டாவது மிக உயர்ந்த குடிமை விருதான பத்ம விபூசண் வழங்கப்பட்டது .  
இவர் 1977இல் புரியில் சுதர்சன் கைத்தொழில் அருங்காட்சியகம் ஒன்றினை நிறுவினார். 1991 ஆம் ஆண்டில் ஒடிசா அரசின் உதவியுடன் புவனேசுவரத்தில் சுதர்சன் கலை மற்றும் கைத்தொழில் கிராமம் ஒன்றினை உருவாக்கினார். இந்த நிறுவனம் கல், மரம் மற்றும் கண்ணாடியிழைகளைக் கொண்டு சிற்பங்கள் செய்தலுக்கு பயிற்சி வழங்கும் புத்தாக்க மையமாகும்.
# சுதர்சன் சாஹூ

## விருதுகள் மற்றும் அங்கீகாரம்

சிற்பம் செய்வதில் இவரது சேவையினைப் பாராட்டி 1981 இல்தேசிய விருதைப் பெற்றார். 2021 சனவரியில் இந்தியாவின் குடிமை விருதுகளில் இரண்டாவது உயரிய விருதான பத்ம விபூசண் விருது பெறுவதாக அறிவிக்கப்பட்டது.
# அய்யனார் வீதி

**அய்யனார் வீதி** (*Ayyanar Veethi*) என்பது 2017 ஆம் ஆண்டைய தமிழ் நாடக திரைப்படம் ஆகும். அறிமுக இயக்குநர் ஜிப்சி ராஜ்குமார் இயக்கிய இத்திரைப்படத்தில் யுவன், புதுமுகம் சாரா செட்டி, சஞ்சு மோகன் ஆகியோர் முதன்மைப் பாத்திரங்களில் நடிக்க, பொன்வண்ணன், பாக்யராஜ் போன்றோர் பிற பாத்திரங்களில் நடித்துள்ளனர்.
# அய்யனார் வீதி

## நடிகர்கள்

- யுவன் செந்திலாக
- சாரா செட்டி அய்யனாரின் மகளாக
- சிஞ்சு மோகன் சாஸ்திரி மகளாக
- பொன்வண்ணன் அய்யனாராக
- பாக்யராஜ் சுப்பிரமணிய சாஸ்திரியாக
- செந்தில்வேல்
- சிங்கம்புலி
- மீரா கிருஷ்ணன்
- சிங்கமுத்து
- முத்துக்காளை
- நாடோடிகள் ராஜா
- கோவை செந்தில்
# அய்யனார் வீதி

## தயாரிப்பு

கிராமப்புற நாடகத் திரைப்படமான இப்படத்தில் யுவன் முக்கிய கதாபாத்திரத்திலும், பொன்வண்ணன் மற்றும் பாக்யராஜ் பிற முக்கிய வேடங்களிலும் நடிப்பதாக அறிவிக்கப்பட்டது. பாடகர் யுகே முரளி இந்த படத்தில் திரைப்பட இசையமைப்பாளராக அறிமுகமானார். *புலிப்பார்வை* புகழ் புதுமுகம் சாரா செட்டி மற்றும் சிஞ்சு மோகன் ஆகியோர் கதாநாயகிகளாக நடித்தனர். அவர்கள் முறையே பொன்னவன்னன் மற்றும் பாக்கியராஜ் ஆகியோர் ஏற்ற பாத்திரங்களின் மகள்களாக நடித்தனர். இப்படம் இராஜபாளையத்தில் படமாக்கப்பட்டது. இப்படத்திற்காக இருபத்தேழு அடி உயர அய்யனார் சிலை உருவாக்கப்பட்டது.
# அய்யனார் வீதி

## இசை

படத்திற்கான இசையை யுகே முரளி மேற்கோண்டார்.  
- "வராரு அய்யன் வராரு" - அனந்து, எம். எல். ஆர் கார்த்திகேயன்
- "பொண்ணுங்கலை பொருத்தவரை" - ஜெய மூர்த்தி
- "கள்ளப்பார்வை" - பிரசன்னா, மகதி
- "கண்ணுச்சராயம் முன்னாலே" - வேல்முருகன், கிருத்திகா பாபு
- "அய்யனாரு வீதியிலே" - யு. கே. முரளி, ஜிப்ஸி ராஜ்குமார்
- "அன்புகொண்டா அயன் முகம்" - யுகே முரளி, ஜிப்ஸி ராஜ்குமார்
# அய்யனார் வீதி

## வெளியீடு

*டைம்ஸ் ஆப் இந்தியா* இந்த படத்திற்கு ஐந்து நட்சத்திரங்களில் ஒன்றைக் கொடுத்து, "இது (படம்) 80 மற்றும் 90 களின் மெலோடிராமாக்களின் மோசமான கூறுகளின் தொகுப்பைப் போல வெளிவந்துள்ளது" என்று எழுதியது. *டைம்ஸ் ஆப் இந்தியா* சமயம் படத்திற்கு ஒளிப்பதிவைப் பாராட்டியது. ஐந்து நட்சத்திரங்களில் ஒன்றரை மதிப்பெண்ணைக் கொடுத்தது. பின்னணி இசை மற்றும் கதையில் உள்ள போதாமைகளை விமர்சித்த *தினமலர்* இசையை பாராட்டியது. மாலைமலர் பாடல் இசையை பாராட்டியது என்றாலும் பின்ணனி இசையை விமர்சித்தது.
# புருஷ லட்சணம்

**புருஷ லட்சணம்** (*Purusha Lakshanam*) என்பது 1993 ஆம் ஆண்டய தமிழ் நாடகத் திரைப்படம் ஆகும். கே. எஸ். ரவிக்குமார் இயக்கிய இப்படத்தில் ஜெயராம் மற்றும் குஷ்பூ ஆகியோர் முக்கிய வேடங்களில் நடித்தனர். இப்படத்திற்கு தேவா இசை அமைத்தார். படமானது 1993 திசம்பர் 3 அன்று வெளியிடப்பட்டது. இது தெலுங்கில் *பலே பெல்லாம்* என்றும் கன்னடத்தில் *மங்கல்ய பந்தனா* என்றும் மறு ஆக்கம் செய்யப்பட்டது.
# புருஷ லட்சணம்

## கதை

நந்தகோபால் ( ஜெயராம் ) ஒரு நிறுவனத்தில் நிர்வாக இயக்குநராக பணிபுரிகிறார். கல்லூரி மாணவியான அம்மு என்று அழைக்கப்படும் அபிராமி ( குஷ்பூ ) முதல் பார்வையில் நந்தகோபாலைக் காதலிக்கிறார். அஞ்சுவும் நந்தகோபாலை ஒரு தலையாக காதலிக்கிறார். இறுதியாக, நந்தகோபாலும் அம்முவும் திருமணம் செய்து கொள்ள முடிவுசெய்கின்றனர். ராஜா (ராஜா ரவீந்தர்) அம்முவின் வகுப்புத் தோழர், அம்முவை ஒரு காதலித்து வந்தார். தனக்கு கிடைக்காத அம்முவைப் பழிவாங்க ராஜா விரும்புகிறார்.  
ராஜா அம்முவை திருமணம் செய்து கொள்வதாக சவால் விடுகிறார். ஒரு நாள், ராஜா நந்தகோபாலின் முன்னிலையில் அம்முவைக் கட்டிப்பிடிக்கிறார். இதனால் நந்தகோபால் தனது மனைவிக்கு ராஜாவுடன் தவறான உறவு இருப்பதாக நினைத்து அம்முவை தன்னை விட்டு விலக்குகிறார். பின்னர் என்ன நடக்கிறது என்பது கதையின் முக்கிய அம்சமாக உள்ளது.
# புருஷ லட்சணம்

## நடிகர்கள்

- ஜெயராம் நந்தகோபாலாக
- குஷ்பூ அபிராமியாக (அம்மு)
- அஞ்சு அஞ்சுவாக
- ஆர். சுந்தர்ராஜன் ராஜ்கோபாலாக
- ஸ்ரீவித்யா வித்யாவாக
- ராஜா ரவீந்திரா ராஜாவாக
- சார்லி ராஜேசாக
- கே. எஸ். ரவிக்குமார் மாதவன் நாயராக
- இடிச்சப்புளி செல்வராசு
- லூசு மோகன்
- மேஜர் சுந்தரராஜன்
- தியாகு
- பாண்டு
- குமரிமுத்து
- சண்முகசுந்தரி சண்முகசுந்தரியாக
- இந்திரஜா
# புருஷ லட்சணம்

## இசை

இப்படத்திற்கு தேவா இசையமைத்துள்ளார், பாடல் வரிகளை காளிதாசன் எழுதியுள்ளார்.
| 1 | அண்ணா சாலை | சித்ரா | காளிதாசன் | 04:51 |
| --- | --- | --- | --- | --- |
| 2 | "காக்கைச் சிறகினிலே" | எஸ். பி. பாலசுப்பிரமணியம், சித்ரா | 04:42 |  |
| 3 | "கும் கும் கும்பகோணம்" | எஸ். ஜானகி | 04:20 |  |
| 4 | "முந்தானையே நான்" | மனோ | 04:57 |  |
| 5 | "ஒரு தாலி" | சித்ரா | 05:22 |  |
| 6 | "செம்பட்டு பூவே" | எஸ். பி. பாலசுப்பிரமணியம், சித்ரா | 04:12 |  |
# புருஷ லட்சணம்

## விமர்சன வரவேற்பு

*இந்தியன் எக்ஸ்பிரஸ்* பின்வருமாற எழுதியது "பி. வாசுவின் கதை திருப்பங்கள் நிறைந்ததாக உள்ளது. இது இயக்குனருக்கு ஒரு பிடிப்பை அளிக்கிறது [..] மேலும் பார்வையாளர்களை கதையோடு ஒன்ற வைப்பதில் வெற்றிபெறுகிறது." *நியூ ஸ்ட்ரெய்ட்ஸ் டைம்ஸ்* குஷ்பூவின் நடிப்பைப் பாராட்டியதுடன், ரவிக்குமாரின் இயக்கத்தையும் அது பாராட்டியது. "படத்தின் முதல் மூன்று கால் பகுதிகள் படத்தின் வேகத்தை இலகுவாகவும் மகிழ்ச்சியான மனநிலையைக் கொண்டதாகவும் இருந்தது".
# புக்கிட் மெர்தாஜாம்

**புக்கிட் மெர்தாஜாம்** (ஆங்கிலம்: *Bukit Mertajam*; சீனம்: *大山脚*; என்பது மலேசியா, பினாங்கு, மத்திய செபராங் பிறை மாவட்டத்தில் அமைந்துள்ள நகரம். மலேசியாவில் தமிழர்கள் வரலாற்றுத் தடம் பதித்த முக்கியமான இடங்களில் இதுவும் ஒன்றாகும்.  
1900-ஆம் ஆண்டுகளில் இங்கு வாழ்ந்த தமிழர்கள் இந்த நகரத்தை **சுங்குரும்பை** என்று அழைத்தார்கள். சுங்கை (*Sungei*) என்றால் மலாய் மொழியில் ஆறு; ரும்பை (*Rumbai*) என்றால் உயர்ந்த வகை வாசனைச் செடி. இத்தகைய வாசனைச் செடிகள் ஆற்றங்கரை ஓரங்களில் அதிகமாக இருந்ததால் சுங்குரும்பை என்று பெயராகியது. பிரித்தானியர்களும், சீனர்களும் புக்கிட் மெர்தாஜாம் என்று அழைத்தனர்.
# புக்கிட் மெர்தாஜாம்

## பொது

செபராங் பிறை மாவட்டத்தின் நிர்வாக மையமாக விளங்கும் புக்கிட் மெர்தாஜாம்; அண்மைய காலங்களில் அபிரிதமான வளர்ச்சி கண்டு வருகிறது. அதே சமயத்தில் மக்கள் தொகையும் பெருகி வருகிறது. 2019-ஆம் ஆண்டில் அதன் மக்கள் தொகை 212,300.  
இங்குதான் 1845-ஆம் ஆண்டில் செரோக் தெக்குன் கல்வெட்டு நினைவுச் சின்னம் *(Cherok Tok Kun Inscription)* கண்டுபிடிக்கப்பட்டது. பல்லவம்; தமிழ்; சமஸ்கிருதம் ஆகிய மூன்று மொழிகளில் எழுதப்பட்ட கி.பி. 600-ஆம் ஆண்டுக் காலத்துக் கருங்கல் கல்வெட்டு. ரமணிபரன் எனும் ரமவுனிபா பல்லவ மன்னர் ஆட்சி செய்ததை அந்தக் கல்வெட்டு நினைவூட்டுகிறது.
# புக்கிட் மெர்தாஜாம்

## பொது

### புனித அன்னம்மாள் தேவாலயம்

19-ஆம் நூற்றாண்டில் இந்த நிலப்பகுதி ஒரு வேளாண்மைப் பகுதியாக உருவகம் கண்டது. இருப்பினும் அந்த நூற்றாண்டின் இறுதி வாக்கில் பிறை நோக்கி இரயில் பாதைகள் போடப் பட்டன. அதனால் போக்குவரத்துத் துறையின் மைய நகரமாகவும் புகழ் பெற்றது.  
இங்குள்ள புனித அன்னம்மாள் தேவாலயம் உலக அளவில் புகழ்பெற்றது. ஆண்டு தோறும் பெரிய அளவில் நோவெனா *(Novena)* திருவிழா நடைபெறும். மலேசியாவின் பல பாகங்களில் இருந்தும்; வெளிநாடுகளில் இருந்தும் கிறிஸ்துவ மக்கள் இங்கு ஒன்றுகூடி பிரார்த்தனைகள் செய்வார்கள்.
# புக்கிட் மெர்தாஜாம்

## சொற்பிறப்பியல்

புக்கிட் மெர்தாஜாம் எனும் பெயர் மெர்தாஜாம் மலை எனும் பெயரில் இருந்து மருவியதாகச் சொல்லப் படுகிறது. மலாய் மொழியில் மெர்தாஜாம் என்றால் கூர்மை என்று பொருள். புக்கிட் மெர்தாஜாம் என்றால் கூர்மையான மலை என்று பொருள். மெர்தாஜாம் மலையின் உச்சிப் பாகம் மிக கூர்மையான நிலப்பரப்பைக் கொண்டு இருந்ததால் அதற்கு அந்தப் பெயர் வந்ததாகச் சொல்லப் படுகிறது. அந்தக் கல்வெட்டை ஒரு நினைவுச் சின்னமாகப் போற்றிப் பாதுகாத்து வருகிறார்கள். இப்போது கெடா என்று அழைக்கப்படும் கடாரத்தை, பூஜாங் பள்ளத்தாக்கு நாகரிகம், கி.பி 6-ஆம் நூற்றாண்டு வரை ஆட்சி செய்து உள்ளது.  
1800-ஆம் ஆண்டில் பிரித்தானிய கிழக்கிந்திய நிறுவனம் செபராங் பிறை நிலப்பகுதியைக் கையகப்படுத்தியது. அதன் பின்னர் 19-ஆம் நூற்றாண்டில் தான் புக்கிட் மெர்தாஜாம் உருவானது. அதே கட்டத்தில், இது வெல்லஸ்லி மாநிலத்திற்குள் உள்ள ஐந்து ஊராட்சிக் கழகங்களிலும் ஒன்றாகும். இந்த உள்ளூராட்சி அரசாங்கங்கள் 1976 வாக்கில் ஒன்றிணைக்கப் பட்டன. இன்றைய செபராங் பிறை நகராட்சி மன்றமாக மாற்றம் கண்டன.  
2006-ஆம் ஆண்டில், நகராட்சி மன்றத்தின் தலைமையகம் பட்டர்வர்த்தில் இருந்து புக்கிட் மெர்தாஜாமுக்கு அருகில் உள்ள பண்டார் பெர்டா *(Bandar Perda)* நகரத்திற்கு மாற்றம் செய்யப் பட்டது. அதுவே செபராங் பிறை ஊராட்சி நிர்வாக இடமாகவும் மாறியது.
# புக்கிட் மெர்தாஜாம்

## புவியியல்

புக்கிட் மெர்தாஜாம் நகரம் மெர்தாஜாம் மலைக்கு அருகில் அமைந்து உள்ளது. இது வண்டல் சமவெளிகளால் சூழப்பட்டு உள்ளது. புக்கிட் மெர்தாஜாம் நகரின் அண்டை மாநிலங்களாக பெர்மாத்தாங் பாவ் (Permatang Pauh); கிழக்கில் மெங்குவாங் தித்தி (Mengkuang Titi), தெற்கே அல்மா பெர்மாத்தாங் திங்கி, மேற்கில் புக்கிட் தெங்காவின் தொழில்துறை பேட்டை போன்றவை உள்ளன.
# புக்கிட் மெர்தாஜாம்

## சுற்றுலா தளங்கள்

மலேசியாவின் தமிழர்கள் அதிகம் வாழ்ந்த பல சிறு நகரங்களுக்குத் தமிழ் உச்சரிப்பில் பெயர்கள் இருப்பது வழக்கம். அதிகாரத்துவப் பெயர்களைவிட தமிழர் மத்தியில் அந்தப் பேச்சு வழக்குப் பெயர்தான் புழக்கத்தில் இருக்கும். அந்த வகையில், இந்தப் புக்கிட் மெர்தாஜாம் நகரத்தின் பழைய பெயர் **சுங்கை ரம்பை** என்பதாகும்.  
பலரும் சுருக்கமாகப் பி.எம் *(BM)* என்று அழைப்பார்கள். 1990-ஆம் ஆண்டுகளில் இருந்த இந்த நகரத்தின் தோற்றம் இன்று வெகுவாக மாறிவிட்டது. இந்த நகரத்தின் தோற்றம் இன்று குறைந்து விட்டது. இப்போது அந்நிய நாட்டுத் தொழிலாளிகள் இங்கு தங்கள் ஆதிக்கத்தை மெல்ல மெல்ல விரிவுபடுத்தி வருகிறார்கள்.
# புக்கிட் மெர்தாஜாம்

## சுற்றுலா தளங்கள்

### புனித அன்னாள் தேவாலயம்

புனித அன்னாள் தேவாலயம் 1888-ஆம் ஆண்டில் கட்டப்பட்டது. புக்கிட் மெர்தாஜாமில் மிக எளிதாக அடையாளம் காணக்கூடிய இடங்களில் ஒன்றாகும்.
# புக்கிட் மெர்தாஜாம்

## சுற்றுலா தளங்கள்

### சுங்குரும்பை செட்டியார் கோயில்

முதன்முதலில் பினாங்கு மாநிலத்திற்கு அழைத்து வரப்பட்ட தென்னிந்தியத் தொழிலாளர்கள் தான் பினாங்கு இந்துக் கோயில்களைக் கட்டினார்கள். செட்டியார்கள், சூலியாக்கள், சீக்கியர்கள் மற்றும் குஜராத்திகள் போன்றவர்களும் அவர்களின் சமயம் சார்ந்த ஆலயங்களை கட்டினார்கள்.  
சுங்குரும்பை நாட்டுக் கோட்டை செட்டியார் கோயில் என்பது செபராங் பிறை புக்கிட் மெர்தாஜாமில் உள்ள இந்துக் கோயிலாகும். இது புக்கிட் மெர்தாஜாம் நகரத்தில் ஜாலான் டத்தோ ஹோ சூய் செங்கில் அமைந்து உள்ளது.  
இந்தக் கோயில் ஸ்ரீ தெண்டாயுதபானி கோயில் என்று இப்போது அழைக்கப் படுகிறது, ஆனால் பொதுவாக புக்கிட் மெர்தாஜாம் நாட்டுக் கோட்டை செட்டியார் கோயில் என்றே அழைக்கப் படுகிறது.
# வேலை (திரைப்படம்)

**வேலை** (*Velai*) என்பது 1998 ஆண்டைய இந்தியத் தமிழ்த் திரைப்படம் ஆகும். ஜே. சுரேஷ் இயக்கி இப்படத்தை பாலகுமாரனால் எழுதியிருந்தார். படத்தில் விக்னேஷ், இந்திரஜா, நாசர் ஆகியோர் முன்னணி வேடங்களில் நடித்தனர். ஜே. வாசுதேவன் தயாரித்த இப்படத்திற்கு, யுவன் சங்கர் ராஜா இசை அமைத்தார். படமானது 1998 பிப்ரவரி 26 இல் வெளியானது.
# வேலை (திரைப்படம்)

## நடிகர்கள்

- விக்னேஷ் கணேசாக
- இந்திரஜா
- நாசர்
- ஹேம்நாத்
- லதீப்
- வடிவுக்கரசி
- பூலு ஆனந்த்
- சார்லி
- சாருஹாசன்
- ராகவி
- சொக்கலிங்க பாகவதர்
- மேஜர் சுந்தரராஜன்
- பொன்வண்ணன்
- சந்தான பாரதி
- தலைவாசல் விஜய்
# வேலை (திரைப்படம்)

## இசை

யுவன் சங்கர் ராஜா தனது முதல் படமான *அரவிந்தனுக்குப்* பிறகு இரண்டாவதாக இப்படத்திற்கு இசை அமைத்தார். இதில் 5 பாடல்கள் இருந்தன. அறிவுமதி, பழனி பாரதி, ரவி பாரதி, ஆர். வி. உதயகுமார் ஆகியோர் பாடல் வரிகளை எழுதினர். தமிழ் நடிகர் விஜய், பிரேம்ஜி அமரனுடன் இணைந்து ஒரு பாடலை பாடியுள்ளார். அவர் இப்படத்தில் நடிக்கவில்லை என்றாலும் விக்னேசுக்கு பின்னணி குரலை வழங்கினார். இந்தத் திரைப்படத்தில் நடித்த நாசர் பின்னணிப் பாடகராக அறிமுகப்படுத்தப்பட்டார்.
| 1 | 'அச்சுதா அச்சுதா' | யுவன் சங்கர் ராஜா, பிரேம்ஜி அமரன் | 4:40 | பழனி பாரதி |  |
| --- | --- | --- | --- | --- | --- |
| 2 | 'ஓய்வெடு நிலவே' | ஹரிஹரன், பவதாரிணி | 4:47 | ஆர். வி. உதயகுமார் |  |
| 3 | 'கன்னிப் பொண்ணு' | பாப் ஷாலினி | 4:23 | ரவி பாரதி |  |
| 4 | 'காலத்துக்கேத்த ஒரு கானா' | விஜய், நாசர், பிரேம்ஜி அமரன் | 5:08 |  |  |
| 5 | 'குன்னூரு பூச்சாடி' | உதித் நாராயண், சுஜாதா மோகன் | 4:38 | அறிவுமதி | } |
# பிரையன் ஆக்டன்

## கொடையாளராக

பிரையன் ஆக்டன் 2014-ஆம் ஆண்டு முதல் தனது மனைவி தெகன் ஆக்டனின் இணைந்து வைல்டு கார்டு எனும் அறக்கட்டளையை நிறுவி, அதன் மூலம் சன் லைட், ஆக்டன் குடும்பம் மற்றும் ஒற்றுமை என மூன்று சகோதர அறக்கட்டளை நிறுவினார். 2018-இல் இவர் சிக்னல் அறக்கட்டளையை நிறுவினார்.
# பிரையன் ஆக்டன்

## இதனையும் காண்க

செயலின் இலச்சினை]]
- சிக்னல் - திறன் பேசி செயலி
# ஜெயலலிதா நினைவு இல்லம்

**ஜெயலலிதா நினைவு இல்லம்** மறைந்த தமிழ்நாடு முதலமைச்சர் ஜெயலலிதா வாழ்ந்த வேதா நிலையத்தை தமிழ்நாடு அரசு 2017இல், நினைவு இல்லமாக மாற்றியது. இதன் திறப்பு விழா 28 சனவரி 2021 அன்று நடைபெற்றது. ஜெயலலிதா வாழ்ந்த வேதா நிலையம் சென்னை, போயஸ் தோட்டப் பகுதியில், 10 கிரவுண்ட் பரப்பில் கட்டிடங்களுடன் அமைந்துள்ளது. இந்த நிலத்தை கையகப்படுத்த தமிழ்நாடு அரசு நீதிமன்றத்தில் ரூபாய் 68 கோடி வைப்புத் தொகையாக செலுத்தியது.  
ஜெயலலிதாவின் போயஸ் கார்டன் இல்லத்தை திறக்க சென்னை உயர்நீதிமன்றம் அனுமதி அளித்துள்ளது. ஆனால் ஜெயலலிதாவின் அண்ணன் குழந்தைகளான ஜெ. தீபக் மற்றும் ஜெ. தீபா தொடர்ந்த வழக்கில், ஜெயலலிதா நினைவு இல்லத்தின் திறப்பு விழா நடைபெற்றாலும், நினைவு இல்லத்தை காண பொதுமக்களை அனுமதிக்கக்கூடாது என உத்தரவிட்டது.
# ஜெயலலிதா நினைவு இல்லம்

## வேத நிலையம்

ஜெயலலிதா வாழ்ந்த வேதா நிலையம் 10 கிரவுண்டு பரப்பளவில் 3 மாடிகளுடன் அமைந்துள்ளது. அந்த இல்லத்தில் நகரும் வகையிலான 32 ஆயிரத்து 721 பொருட்கள் இடம்பெற்றுள்ளன. அவற்றில் 8 ஆயிரத்து 376 புத்தகங்கள் மற்றும் 394 நினைவுப்பொருட்களும் அடங்கும். 4 கிலோ 372 கிராம் எடை கொண்ட 14 வகையான தங்க நகைகளும், 601 கிலோ 424 கிராம் எடை கொண்ட 867 வெள்ளிப் பொருட்களும், வெள்ளிப் பாத்திரங்களும் உள்ளன.  
சினிமா, அரசியல் என ஜெயலலிதாவின் வாழ்க்கை வரலாற்றைச் சித்தரிக்கும் கருப்பு-வெள்ளை அரிய புகைப்படங்கள், அவர் பயன்படுத்திய பொருட்கள், ஜெயலலிதாவின் ஆளுமையைப் பிரதிபலிக்கும் பொருட்கள், அவர் படித்த புத்தகங்கள், நினைவுப்பொருட்கள், அவர் பயன்படுத்திய தனிப்பட்ட பொருட்களும் நினைவு இல்லத்தில் காட்சிப்படுத்தப்பட்டுள்ளன. ஜெயலலிதா பயன்படுத்திய பூஜை அறையும் பொதுமக்கள் பார்வையிடுவதற்காக தயார்ப்படுத்தப்பட்டுள்ளது.
# ஜெயலலிதா நினைவு இல்லம்

## வழக்கு

தமிழ்நாடு அரசு நினைவு இல்லமாக மாற்றியதை எதிர்த்து, மறைந்த முதல்வர் ஜெயலலிதாவின் அண்ணன் மகள் தீபா மற்றும் மகன் தீபக் ஆகியோர் இது தொடர்பாக வழக்கு தொடர்ந்தனர். இந்த வழக்கில் நவம்பர் 24, 2021 அன்று தீர்ப்பு வழங்கப்பட்டது. அதன்படி, வேதா நிலையத்தை அரசுடைமையாக்கிய சட்டம் செல்லாது எனவும், மூன்று வாரத்தில் வேதா நிலையம் தீபா மற்றும் தீபக்கிடம் ஒப்படைக்க வேண்டும் என சென்னை உயர் நீதிமன்றம் உத்தரவிட்டது. இதனை தொடர்ந்து, போயஸ் கார்டனில் உள்ள வேதா நிலைய நினைவு இல்லத்தின் சாவியை ஆட்சியர் விஜயா ராணி, தீபா மற்றும் தீபக்கிடம் ஒப்படைத்தார்.
# ஜெயலலிதா நினைவு இல்லம்

## இதனையும் காண்க

- ஜெயலலிதா நினைவிடம்
# தொல்புரம்

**தொல்புரம்** (*Tholpuram*), இலங்கையின் யாழ்ப்பாண மாவட்டத்தில் உள்ள வலிகாமம் மேற்குப் பிரதேச செயலாளர் பிரிவுக்குள் அடங்கியுள்ள ஒரு ஊர் ஆகும். இவ்வூர் தொல்புரம் கிழக்கு, தொல்புரம் மத்தி, தொல்புரம் மேற்கு என மூன்று பிரிவுகளாக உள்ளது. யாழ்ப்பாணம்-மானிப்பாய்-காரைநகர் வீதியில் சித்தன்கேணி, சுழிபுரம் ஆகிய ஊர்களுக்கு இடையே அமைந்துள்ள இவ்வூர் யாழ்ப்பாண நகரில் இருந்து ஏறத்தாழ 15.5 கி.மீ. தொலைவில் உள்ளது. இவ்வூருக்கு வடக்கில் சுழிபுரம், ஆகிய ஊர்களும், கிழக்கில் சித்தன்கேணி, வட்டுக்கோட்டை ஆகிய ஊர்களும், தெற்கில் மூளாயும், மேற்கில் சுழிபுரமும் உள்ளன.  
பண்டை நாளிலே தொல்புரம் என்பது சுழிபுரம், மாதகல், திருவடிநிலை, பொன்னாலை, சங்கானை, வட்டுக்கோட்டை, பண்டத்தரிப்பு, சங்கரத்தை ஆகிய பகுதிகளை உள்ளடக்கிய ஒரு பெரும் பகுதியாக இருந்தது.
# தொல்புரம்

## வரலாறு

தொல்புரத்தின் குறிச்சிப்பெயர்களாக வழக்கம்பரை, வீராவத்தை, சத்தியக்காடு, காளாவிக்காடு, பத்தானைக்கேணி, இந்திராயன் வயல், மன்னன் தோட்டம், நாகதோட்டம், சித்திராயன் குடியிருப்பு என்பன அமைந்துள்ளன.  
வழக்கு+அம் +பரை =வழக்கம்பரை வழக்காடிய மன்று இருந்தவிடம் வழக்கம்பரை எனப்பெயர் பெற்றது. போர் வீரர்கள் வாழ்ந்த இடம் வீராவத்தை என பெயர் பெற்றது. விசாரணை செய்து தீர்ப்பு வழங்கப்பட்டு சத்தியம் கேட்கப்பட்ட இடம் சத்தியக்காடு எனவும், காவற்படையினர் வாழ்ந்த பகுதி (காலாற்படை+காடு) காலாவிக்காடு எனவும் வழங்கலாயிற்று. இங்கு பாணாவெட்டிக்குளம் (பாணன்+வெட்டு+குளம்), பத்தானைக்கேணி (பத்து+யானை+கேணி) என்பனவும் இப்பகுதிக்கு வரலாற்றுப்பழமையைக் கூறுகின்றன. யாழ்பாடி முதன் முதலாக வெட்டுவித்த குளமே 'பாணன் குளம்' என்கிறார் ஆ. முத்துத்தம்பிப்பிள்ளை.
# தொல்புரம்

## பாடசாலைகள்

- தொல்புரம் அமெரிக்க மிசன் தமிழ்க் கலவன் பாடசாலை
- தொல்புரம் விக்கினேஸ்வரா பாடசாலை
# தொல்புரம்

## கோவில்கள்

- தொல்புரம் கொட்டடியம்பதி ஆதி முத்துமாாி அம்மன் கோயில்
- தொல்புரம் பத்தானைக்கேணியடி ஞான வைரவர் கோயில்
- தொல்புரம் பூதராசி அம்மன் கோயில்
- வழக்கம்பரை அம்மன் கோயில்
- தொல்புரம் துரையன்வளவுப் பிள்ளையார் கோயில்
- தொல்புரம் மடத்தடிப் பிள்ளையார் சுப்பிரமணிய சுவாமி ஆலயம்
# துள்ளித் திரிந்த காலம்

**துள்ளித் திரிந்த காலம்** (*Thulli Thirintha Kaalam*) என்பது 1998 ஆண்டைய தமிழ் நாடகத் திரைப்படம் ஆகும். பாலசேகரன் இயக்கிய இப்படத்தை கே. பாலச்சந்தர் தயாரித்தார். இப்படத்தில் அருண் குமார், குஷ்பூ ஆகியோர் முதன்மைப் பாத்திரங்களிலும், ரோஷினி, ரகுவரன், கரண் ஆகியோர் பிற வேடங்களிலும் நடித்தனர். ஜெயந்த் இசையமைத்த இப்படம் 1998 மார்ச்சில் நேர்மறையான விமர்சனங்களுடன் வெளியானது.
# துள்ளித் திரிந்த காலம்

## கதை

எந்த உருப்படியான செயலையும் செய்யாத நான்கு இளைஞர்கள் தங்கள் நேரத்தை வீணாக்கி வருகிறார்கள். அவர்களின் பெற்றோர்களும் அவர்களின் பொறுப்பற்ற நடத்தையால் சோர்ந்து போகிறார்கள். கௌசல்யா அவர்கள் அருகில் குடிவருகிறார். அவர்களின் வாழ்க்கை முறையையும் நடத்தையையும் பார்த்து, அவர்களுக்கு ஒரு பாடம் கற்பிக்க முடிவு செய்கிறார்.
# துள்ளித் திரிந்த காலம்

## நடிகர்கள்

- அருண் குமார் அசோக்காக
- குஷ்பூ கௌசல்யாவாக
- ரோஷினி தேவியாக
- கரண் ரகுவாக
- ரகுவரன் சிதப்பரமாக, (கௌசல்யா மற்றும் ருகுவின் தந்தையாக)
- பாத்திமா பாபு விசாலமாக (சிதம்பரத்தின் மனைவி)
- ராம்ஜி மனோகராக
- தாமு தாமுவாக
- கொச்சி ஹனீஃபா நாயராக
- சிறீமன் சரவணனாக
- ஜெய்கணேஷ் அசோக்கின் தந்தையாக
- டெல்லி கணேஷ் தாமுவின் தந்தையாக
- இராமி ரெட்டி தேவியின் தந்தையாக
- மதன் பாப் வங்கி மேலாளராக
- மோகன் ராமன் வேலைவாய்ப்பு அலுவலர்
- மகேந்திரன் சந்தை தொழிலாளி
- சிசர் மனோகர்
- ரமேஷ் கண்ணா அவராகவே
- கவிதாலயா கிருஷ்ணன் அவராகவே
- சுவாதி சிறப்புத் தோற்றத்தில்
- அல்போன்சா சிறப்புத் தோற்றத்தில்
# துள்ளித் திரிந்த காலம்

## இசை

இப்படத்திற்கு ஜெயந்த் இசையமைத்தார்.  
- தீவானா - மனோ, பாப் ஷாலினி
- மண்ணில் என்ன - மனோ, மால்குடி சுபா
- ஆழகே - சித்ரா
- கௌசல்யா - ஹரிணி, பேபி தீபிகா
- டக் டக் - பி. உன்னிகிருஷ்ணன், சுஜாதா, விஜய்
- வார்த்தை என்ன - மனோ
# துள்ளித் திரிந்த காலம்

## வெளியீடு

இந்தோலிங்க்.காமின் விமர்சகர் இந்த படம் குறித்து நேர்மறையான விமர்சனங்களை வெளியிட்டது, "இந்த கே. பாலச்சந்தர் தயாரிப்பில் புதியதாகவோ அல்லது வித்தியாசமாகவோ எதுவும் இல்லை, ஆனால் இளைஞர்களுக்கான பழைய-ஆலோசனை மசாலாவை, சில சென்டிமென்ட் ஊறுகாய், நகைச்சுவை இனிப்பு ஆகியவற்றை பாடல்களுடன் கலந்து வழங்குகிறது".  
இப்படம் வணிகரீதியான வெற்றியைப் பெற்றது, இப்படத்தின் தெலுங்கு மற்றும் கன்னட பதிப்புகளைத் தயாரிக்க ஊக்கபடுத்தியது. *அம்மாயி கோசம்* என்ற தெலுங்கு மறு ஆக்கத்தில் ரவி தேஜா மற்றும் மீனா ஆகியோர் முக்கிய வேடங்களில் நடித்திருந்தனர்.
# என்னருகில் நீ இருந்தால் (திரைப்படம்)

**என்னருகில் நீ இருந்தால்** (*Ennarukil Nee Irunthal*) என்பது 1991 ஆம் ஆண்டய இந்திய தமிழ் திரைப்படமாகும். சுந்தர் கே. விஜயன் இயக்கிய இப்படத்தில் சி. குருதத், பிரியங்கா ஆகியோர் முக்கிய வேடங்களில் நடித்தனர்.
# என்னருகில் நீ இருந்தால் (திரைப்படம்)

## நடிகர்கள்

- சி. குருதத்
- பிரியங்கா
- சின்னி ஜெயந்த்
- மயில்சாமி
- மீசை முருகேசன்
# என்னருகில் நீ இருந்தால் (திரைப்படம்)

## பாடல்கள்

1. "இந்திர சுந்தரியே"
1. "ஓ உன்னாலா"
1. "ஓரு கானா"
1. "நிலவே நீ வரவேண்டம்"
1. "பாடு"
1. "உதயம்"
# திலீப் கோசு (அரசியல்வாதி)

**திலீப் கோசு** (*Dilip Ghosh*)(பிறப்பு: ஆகஸ்ட் 1, 1964) மேற்கு வங்கத்தைச் சேர்ந்த இந்திய அரசியல்வாதி ஆவார். இவர் இந்திய மக்களவையில் உள்ள மதினிபூர் தொகுதியைப் பிரதிநிதித்துவப்படுத்தும் தற்போதைய நாடாளுமன்ற உறுப்பினராக உள்ளார். இவர், தற்போது பாரதீய ஜனதா கட்சியின் மேற்கு வங்க தலைவராகவும் உள்ளார்.
# திலீப் கோசு (அரசியல்வாதி)

## தனிப்பட்ட வாழ்க்கை

கோஷ் பெங்காலி சடகோப் சமூகத்தினைச் சார்ந்த கோசு மேற்கு வங்காளத்தில் பாசிம் மேதினிபூர் மாவட்டத்தில், கோபிபால்லவபூர் அருகில் உள்ள குலினா கிராமத்தில் பிறந்தார். போலனாத் கோசு புட்பலதா கோசு தம்பதியரின் நான்கு மகன்களில் இரண்டாவது மகனாகக் கோசு பிறந்தார்.  
கோசு பொருளாதார ரீதியாக பின்தங்கிய பகுதியான ஜங்கிள் மஹால் பகுதியினைச் சார்ந்தவர். மேலும் இவர் பெங்காலி இந்துக்களிடையே பின்தங்கிய சாதியான பெங்காலி சாட்கோப் சாதியைச் சேர்ந்தவர்.  
தனது இடைநிலைப் பள்ளிப்படிப்பை முடித்ததும் ஜார்கிராமில் உள்ள ஒரு பாலிடெக்னிக் கல்லூரியில் பொறியியல் பட்டையப் படிப்பினை முடித்துள்ளார். இந்தியத் தேர்தல் ஆணையத்தில் தெரிவிக்கப்பட்ட இத்தகவல் கல்கத்தா உயர் நீதிமன்றத்தில் பதிவு செய்யப்பட்ட வழக்கு தள்ளுபடி செய்யப்பட்டது. தனி நபரின் கல்வித் தகுதி தொடர்பாக பொது நலன் வழக்கு தொடர இயலாது என்ற அடிப்படையில் இந்த வழக்கு தள்ளுப்படி செய்யப்பட்டது. இந்தப் பகுதியில் உள்ள ஒரேயொரு பல்தொழில்நுட்ப நிறுவனம் - ஈஷ்வர் சந்திர வித்யாசாகர் பாலிடெக்னிக். கோசு 1975 மற்றும் 1990க்கு இடையில் கல்லூரியில் பட்டயபடிப்பில் தேர்ச்சி பெறவில்லை என்று கூறுகிறார்.
# திலீப் கோசு (அரசியல்வாதி)

## தனிப்பட்ட வாழ்க்கை

### கொரோனா வைரஸ்

மார்ச் 2020 அன்று, இவர் மாட்டுச் சிறுநீர் குடிப்பதில் எந்தத் தீங்கும் இல்லை என்றும், இதை இவர் உட்கொள்வதை ஒப்புக்கொள்வதில் எந்தவிதமான மனநிலையும் இல்லை என்றும் கூறினார். பசு சிறுநீரை உட்கொள்வது கொரோனா தீநுண்மி குணப்படுத்தும் என்ற கூற்று ஆளும் திரிணாமுல் காங்கிரஸிலிருந்து கடுமையான விமர்சனத்தை ஈர்த்தது. செப்டம்பர் 2020 இல், கொரோனா வைரஸ் தொற்று முடிவுக்கு வந்ததாக திலீப் கோசு அறிவித்தார். மேலும் பாஜக கட்சி பொதுக் கூட்டங்களையும் பேரணியினையும் நடத்துவதைத் தடுக்க முதலமைச்சர் மம்தா பானர்ஜி மாநிலத்திற்கு ஊரடங்கு விதித்தார் என்றார். மேற்கு வங்கத்தை கோவிட் இல்லாத மாநிலமாகக் கூறிய ஒரு மாதத்தில் கோசு கொரோனா வைரசு பாதிப்பிற்கு உள்ளாகி அக்டோபர் 16, 2020 அன்று தனியார் மருத்துவமனையில் ஒன்றில் சிகிச்சைக்காக அனுமதிக்கப்பட்டார்.
# திலீப் கோசு (அரசியல்வாதி)

## தனிப்பட்ட வாழ்க்கை

### பாலியல் துன்புறுத்தல் வழக்கு

ஜனவரி 2020 அன்று, இந்தியக் குடியுரிமை (திருத்தம்) சட்டம் (CAA) எதிர்ப்பு சுவரொட்டியை ஏந்திய பெண் இவரது கட்சிக்காரரால் தாக்கப்பட்டார். பின்னர் செய்தியாளர்களிடம் பேசும் போது, கோசு அந்தப் பெண் தாக்கப்பட்டதை நியாயப்படுத்தினார், "எங்கள் ஆண்கள் சரியானதைச் செய்தார்கள். அவள் அவளுடைய ராசிக்கு நன்றி சொல்ல வேண்டும், அவள் தாக்கப்பட்டார் வேறு எதுவும் அவளுக்குச் செய்யப்படவில்லை ". எனக் கோசு கூறியதால் கோசு மீது பாலியல் துன்புறுத்தல் வழக்கை காவல்துறையினர் பதிவு செய்தனர்.
# திலீப் கோசு (அரசியல்வாதி)

## அரசியல் வாழ்க்கை

### ஆரம்பகால அரசியல் வாழ்க்கை

கோசு தனது அரசியல் பயணத்தை 1984இல் ஆர்.எஸ்.எஸ்ஸின் "பிரச்சாரம்" என்று தொடங்கினார். இவர் 1999 முதல் 2007 வரை அந்தமான் மற்றும் நிக்கோபார் தீவுகளில் ஆர்.எஸ்.எஸ்ஸின் பொறுப்பாளராக இருந்தார். மேலும் முன்னாள் ஆர்.எஸ்.எஸ் தலைவர் கே.எஸ்.சுதர்சனின் உதவியாளராகப் பணியாற்றினார். 2014ஆம் ஆண்டில், கோசு பாஜகவில் சேர்ந்தார். பின்னர் மேற்கு வங்க மாநில பொதுச் செயலாளராக நியமிக்கப்பட்டார். 2015ல் கோசு பாஜகவின் மேற்கு வங்க மாநிலத் தலைவராக நியமிக்கப்பட்டார்.  
முதன் முறையாக மேற்கு வங்க சட்டமன்றத்திற்குக் கோசு 2016இல் பாசிம் மெடினிபூர் மாவட்டத்தின் காரக்பூர் சதர் தொகுதியில் போட்டியிட்டு தனது போட்டியாளரான இந்தியத் தேசிய காங்கிரஸ் வேட்பாளரான கியான் சிங் சோஹன்பாலை தோற்கடித்து வெற்றி பெற்றார். காங்கிரசின் கியான் சிங் சோஹன்பால் 1982 முதல் 2011 வரை தொடர்ச்சியாக ஏழு முறை கரக்பூர் சதர் சட்டமன்றத் தொகுதியில் வென்றிருந்தார் என்பது குறிப்பிடத்தக்கது.  
செப்டம்பர் 2016இல், கோசு மேற்கு வங்கத்தில் இந்துக்கள் மீதான "அடக்குமுறை" மற்றும் வங்களாதேசத்திலிருந்து முஸ்லிம்களின் ஊடுருவலை முன்னிலைப்படுத்தி, பாஜக நிதியுதவியின் கீழ் ஏழு நாள் பயணமாக அமெரிக்காவிற்குச் சென்றார். இந்நிகழ்ச்சியில் சுப்பிரமணியன் சுவாமி மற்றும் ஹுக்கும் சிங் உள்ளிட்டோர் கலந்துகொண்டனர் .  
இவரது தலைமையில், மேற்கு வங்கத்தில் 2019 மக்களவைத் தேர்தலில், பாரதீய ஜனதா கட்சி, எந்தவொரு பெரிய அரசியல் கூட்டணியும் இல்லாமல், மேற்கு வங்காளத்தின் 18 மக்களவை இடங்களை 40.25% வாக்குகளுடன் வென்றது. கோசு 2019 தேர்தலில் மதினிபூர் மக்களவைத் தொகுதியில் 88,952 வாக்குகள் வித்தியாசத்திலும், திரிணாமுல் காங்கிரஸ் வேட்பாளர் மனஸ் புனியாவை தோற்கடித்து 48.62% வாக்குகள் வித்தியாசத்திலும் வெற்றி பெற்றார். ஆகஸ்ட் 2019இல், கோசு இந்தியக் குடியரசுத் தலைவர் ராம் நாத் கோவிந்துடன் ஆப்பிரிக்க நாடுகளான பெனின், காம்பியா மற்றும் கினியா ஆகிய நாடுகளுக்கு அலுவல்பூர்வ இந்தியத் தூதுக்குழுவின் ஒரு பகுதியாக ஏழு நாள் சென்றுவந்தார்.  
தனது உரையில் "சில புத்திஜீவிகள்" சாலைகளில் மாட்டிறைச்சி உண்பதை விமர்சித்து, அவர்கள் தங்கள் வீடுகளில் 'நாய் இறைச்சியை' உட்கொள்ளும்படி பேசினார். இவர் *சாய் பெ சார்ச்சா* என்ற அரசியல் பிரச்சாரத்தைத் தொடங்கி, மக்களுடன் தேநீர் அருந்திக்கொண்டு பேசினார். இதுபோன்ற ஒரு பிரச்சாரத்தின் போது 2019 ஆகஸ்ட் 30 அன்று கொல்கத்தாவின் லேக் டவுண் பகுதியில் அகில இந்திய திரிணாமுல் காங்கிரசு தொண்டர்களால் தாக்கப்பட்டார். மீண்டும் 2020 ஜனவரியில் திலீப் கோசு மேற்கு வங்க பாஜக தலைவராக நியமிக்கப்பட்டார். மேற்கு வங்கம் திரிணாமுல் காங்கிரசின் நிர்வாகத்தின் கீழ் தேச விரோத நடவடிக்கைகளின் மையமாக மாறியுள்ளது என்று குற்றம் சாட்டினார். ஜனவரி 30 அன்று, ஒரு அரசியல் பேரணியில் உரையாற்றும் போது, "நீங்கள் சிறைக்குச் செல்லாவிட்டால், நீங்கள் ஒரு அரசியல் தலைவராக இருக்க முடியாது" என்று கருத்து தெரிவித்தார்.  
தனது பேரணியில், இந்தியக் குடியுரிமை (திருத்தம்) சட்டத்திற்கு எதிர்ப்பு தெரிவிப்பவர்களை 'பிசாசுகள்' மற்றும் 'ஒட்டுண்ணிகள்' என்று குறிப்பிட்டார். கொல்கத்தா பத்திரிக்கை சங்கம் ஏற்பாடு செய்திருந்த ஒரு நிகழ்ச்சியில், ஷாஹீன் பாக் போராட்டங்களில் யாரும் ஏன் நோய்வாய்ப்படவில்லை அல்லது இறக்கவில்லை என்ற கேள்வியினை எழுப்பினார். பிப்ரவரி 16, 2020 அன்று, குடியுரிமைத் திருத்தச் சட்ட எதிர்ப்பாளர்களின் ஈர்ப்பில் "சில படிக்காத, தெரியாத, ஏழை மக்கள் பணத்தால் ஈர்க்கப்பட்டுள்ளனர், மேலும் போராட்டங்களைத் தொடர வெளிநாட்டு நிதிகளுடன் பிரியாணிக்கு உணவளிக்கப்படுகிறார்கள்" என்றார்.
# திலீப் கோசு (அரசியல்வாதி)

## வரவேற்பு

இவர் நதியாவில் பேரணியில் உரையாற்றிக் கொண்டிருந்த அவ்வழியில் நோயாளியினை. ஏற்றிக்கொண்டு அவசரக்கால ஊர்தி செல்ல முயலவில்லை என விமர்சனங்கள் எழுந்தன. ஆனால் பேரணியைச் சீர்குலைக்க அகில இந்திய திரிணாமுல் காங்கிரசு இதனை வேண்டுமென்றே செய்து வருவதாகக் கூறினார்.
# திலீப் கோசு (அரசியல்வாதி)

## வரவேற்பு

### சர்ச்சைக்குரிய அறிக்கைகள்

திலீப் கோசு பல அரசியல் பேரணிகளில் சர்ச்சைக்குரிய கருத்துக்களால் நபர்களை விமர்சிப்பது, அரசியல் எதிரிகள் மீதான வன்முறைக்கு அழைப்பு, எதிர்ப்பாளர்கள் மற்றும் சிக்கலை உருவாக்குகிறது.  
மே 2016இல், ஜாதவ்பூர் பல்கலைக்கழக மாணவிகள் குறித்து கூரிய கருத்துக்கள் சர்ச்சையை எழுப்பியது. இந்தியக் குடியுரிமை (திருத்தம்) சட்ட எதிர்ப்பாளர்களை 'பிசாசுகள்' மற்றும் 'ஒட்டுண்ணிகள்' என்று சர்ச்சையைத் தூண்டினார். ஜனவரி 30, 2020 அன்று, "நீங்கள் சிறைக்குச் சென்றாலொழிய, நீங்கள் ஒரு அரசியல் தலைவராக இருக்க முடியாது" என்று கூறி தனது கருத்துடன் மற்றொரு சர்ச்சையை எதிர்கொண்டார்.
# திலீப் கோசு (அரசியல்வாதி)

## வகித்தப் பதவிகள்

### தேர்ந்தெடுக்கப்பட்ட அலுவலகங்கள்

| 24 ஜூலை 2019 | உறுப்பினர், மதிப்பீடுகள் குழு |
| --- | --- |
| 13 செப்டம்பர் 2019 | உறுப்பினர், உள்நாட்டு விவகாரங்களுக்கான நிலைக்குழு |
| 9 அக்டோபர் 2019 | உறுப்பினர், சலுகைகள் குழு |
| உறுப்பினர், ஆலோசனைக் குழு, திறன் மேம்பாடு மற்றும் தொழில் முனைவோர் அமைச்சகம் |  |
| 2018–2019 | * உறுப்பினர், போக்குவரத்துக் குழு, மேற்கு வங்க சட்டமன்றம்
* உறுப்பினர், நூலகக் குழு, மேற்கு வங்க சட்டமன்றம் |
# பேண்டு மாஸ்டர்

**பேண்டு மாஸ்டர்** (*Band Master*) என்பது 1993 ஆம் ஆண்டய தமிழ் திரைப்படம் ஆகும். கே. எஸ். ரவிக்குமார் இயக்கிய இப்படத்தில் சரத்குமார் மற்றும் ஹீரா ஆகியோர் முக்கிய வேடங்களில் நடித்துள்ளனர். ரஞ்சிதா, விஜயகுமார், ஸ்ரீவித்யா ஆகியோர் துணை வேடங்களில் நடித்துள்ளனர்.
# பேண்டு மாஸ்டர்

## கதை

ரவி, ஒரு இசைக்குழுவில் வேலை செய்து மகிழ்ச்சியான, தன்னிறைவான வாழ்க்கையை நடத்துகிறான். கீதா அமைச்சரின் ஒரே மகள் என்பதை உணராமல் சூழ்நிலைகள் ரவி அவளை காதலிக்கிறான்.
# பேண்டு மாஸ்டர்

## நடிகர்கள்

- சரத்குமார் ரவியாக
- ஹீரா கீதாவாக
- மீனாட்சியாக ரஞ்சிதா
- விஜயகுமார் வீரராகவனாக
- ஸ்ரீவித்யா
- கவுண்டமணி மணியாக
- செந்தில் ஆல்பர்ட்டாக
- சின்னி ஜெயந்த் ஓட்டுநராக
- உதய் பிரகாஷ்
- பாண்டு
- கே. எஸ். ரவிக்குமார்
# பேண்டு மாஸ்டர்

## இசை

இபடத்திற்கு தேவா இசையமைத்துள்ளார். பாடல் வரிகளை வாலியும், காளிதாசனும் எழுதியுள்ளனர்.
| 1 | கிளி ஜோசியம் பார்த்தேன் | சித்ரா, எஸ். பி. பாலசுப்பிரமணியம் | காளிதாசன் |
| --- | --- | --- | --- |
| 2 | பாட்டுக்கு யார் இங்கு பல்லவி | எஸ். பி. பாலசுப்பிரமண்யம், சித்ரா | வாலி |
| 3 | பாட்டுக்கு யாரடி பல்லவி | எஸ். பி. பாலசுப்பிரமண்யம், சித்ரா |  |
| 4 | புதம் புது | மலேசியா வாசுதேவன், சுவர்ணலதா | காளிதாசன் |
| 5 | புதியா நிலவே | எஸ்.பி.பாலசுப்ரமண்யம் |  |
| 6 | திருநீர் மல | எஸ். பி. பாலசுப்ரமண்யம் |  |
# பேண்டு மாஸ்டர்

## வெளியீடும் வரவேற்பும்

*பேண்டு மாஸ்டர்* 1993 சூலை 2 அன்று வெளியிடப்பட்டது. *தி இந்தியன் எக்ஸ்பிரஸின்* மாலினி மன்னாத் தனது விமர்சனத்தில் சரத்குமார், ஹீரா, சின்னி ஜெயந்த் ஆகியோரின் நடிப்பைப் பாராட்டினார்.
# கோலாலம்பூர் பட்டாம்பூச்சி பூங்கா

**கோலாலம்பூர் பட்டாம்பூச்சி பூங்கா** *(Kuala Lumpur Butterfly Park)* மலேசிய நாட்டின் கோலாலம்பூர் நகரில் அமைந்துள்ள ஒரு பெரிய பட்டாம்பூச்சி உயிரியல் பூங்காவாகும். மலாய் மொழியில் தாமான் ராமா ராமா கோலாலம்பூர் என்று குறிப்பிடுகிறார்கள். இப்பூங்கா மலேசியாவின் பிரபலமான சுற்றுலா அம்சமாகும்.  
பெர்டானா தாவரவியல் பூங்காவிற்கும் கோலாலம்பூர் பறவை பூங்காவிற்கும் அருகில் இந்த கோலாலம்பூர் பட்டாம்பூச்சி பூங்கா அமைந்துள்ளது. பட்டாம்பூச்சி பூங்காவில் மலேசிய நாட்டை தாயகமாகக் கொண்ட உள்ளூர் பட்டாம்பூச்சிகள் பல உள்ளன.
# கோலாலம்பூர் பட்டாம்பூச்சி பூங்கா

## பொது

5,000 எண்ணிக்கைக்கும் மேற்பட்ட பட்டாம்பூச்சிகள், தாயகம் சாராத தாவரங்கள், பட்டாம்பூச்சி-விருந்தோம்பித் தாவரங்கள் மற்றும் பெரணிச்செடிகள் போன்ற அம்சங்களுடன் 80,000 சதுர அடிக்கு மேற்பட்ட நிலப்பரப்பு தோட்டத்தில் பட்டாம்பூச்சி பூங்கா பரந்து விரிந்திருக்கிறது. உலகின் மிகப்பெரிய பட்டாம்பூச்சி பூங்காக்களில் இதுவும் ஒன்றாகும்.  
பட்டாம்பூச்சிகள் மற்றும் பிற பூச்சிகள் பற்றிய தகவல்களுடன் ஒரு கண்காட்சி பகுதியும் இங்கு உள்ளது. பூங்காவின் சுற்றுப்பயணத்தின் முடிவில் சுற்றுலாப் பயணிகளுக்காக ஒரு நினைவு பரிசு களஞ்சியமும் இங்கு அமைக்கப்பட்டுள்ளது.
# கோலாலம்பூர் பட்டாம்பூச்சி பூங்கா

## பூச்சிகள் அருங்காட்சியகம்

பெருத்த வண்டுகள், விவேரியம் எனப்படும் செயற்கை வளர்ப்பகங்களில் வளர்க்கப்படும் எறும்பு, சிலந்தி போன்ற நீண்ட கால்களும் மெல்லிய உடலமைப்பும் கொண்ட பூச்சிகள், பழமையான ஊர்வன இன்ங்கள் போன்றவற்றின் சேகரிப்பு அருங்காட்சியகம் ஒன்றும் பட்டாம்பூசி பூங்காவில் உள்ளது.
# கோலாலம்பூர் பட்டாம்பூச்சி பூங்கா

## போக்குவரத்து வசதி

கோலாலம்பூரின் கெலானா செயா தடத்தில் அமைந்துள்ள பசார் செனி இரயில் நிலையத்திற்கு மேற்கில் நடந்தே சில நிமிடங்களில் கோலாலம்பூர் பட்டாம்பூச்சி பூங்காவுக்குச் செல்ல முடியும்.
# பாஸ் மார்க்

**பாஸ் மார்க்** (*Pass Mark*) என்பது 1993 ஆம் ஆண்டய தமிழ் நகைச்சுவை-நாடக திரைப்படம் ஆகும். வி. பாலகிருஷ்ணன் எழுதி இயக்கிய இப்படத்தில் ராம்கி, கஸ்தூரி ஆகியோர் முக்கிய வேடங்களில் நடித்துள்ளனர். சனகராஜ், விவேக், எஸ். எஸ். சந்திரன் ஆகியோர் துணை வேடங்களில் நடித்துள்ளனர். இப்படத்திற்கு தேவா இசை அமைத்துள்ளார் இப்படம் 1993 சூலை 23 அன்று வெளியிடப்பட்டது. இந்த படம் பின்னர் தெலுங்கில் *அல்லரி அப்பாய் என்று* மொழிமாற்றம் செய்யபட்டது.
# பாஸ் மார்க்

## கதை

வேலையற்ற இளைஞனான முரளி ஒரு குறும்புக்காரன். தன்னைச் சுற்றியுள்ளவர்களுக்கு ஏற்படக்கூடிய எந்த பிரச்சினையையும் பொருட்படுத்தாமல் பணத்திற்காக எந்த பந்தயத்துக்கும் முன்வரக்கூடியவன். பந்தையத்துக்காக தான் இறந்துவிட்டதாகவும், பைத்தியக்காரனாகவும் நடித்துள்ளான். இது அவனது பெற்றோருக்கு மிகுந்த மன உளைச்சலை ஏற்படுத்துகிறது. முரளி ஒரு ரிக்ஷா ஓட்டுநராக ஆகி பொறுப்பாக இருக்கிறான். ஆனால் விரைவில் தனது பழைய பழக்கவழக்கங்களுக்கு மீண்டும் செல்கிறான். செல்வம் ஒரு மதுபானக் கடையை வைத்திருக்கிறார், சாந்தியை திருமணம் செய்து கொள்ள விரும்புகிறார், ஆனால் அவரது குடும்பத்தினரும், சாந்தியும் இதை கடுமையாக எதிர்க்கின்றனர். அவளுக்கு வேறு ஒருவருடன் திருமண ஏற்பாடு நடக்கிறது. செல்வம் முரளியை திருமணத்திற்கு அழைத்து வந்து, அவன் தாலியைத் திருடி, யாரும் கவனிக்குமுன் திருப்பித் வைக்க வேண்டும் என்று பந்தையம் வைக்கிறார். முரளி இந்த சவாலை ஒப்புக் கொண்டு தாலியைத் திருடுகிறான். ஆனால் அதை திருப்பி வைப்பதற்கு முன்பு செல்வத்தால் போதை மருந்து கொடுக்கப்படுகிறான். தாலி காணமல் போனதை கெட்ட சகுணமாக கருதி மணமகன் திருமணத்தை நிறுத்துகிறான். குற்ற உணர்வுக்கு ஆளான முரளி சாந்திக்கு உதவுவ்வேண்டும் என்று உறுதி கொள்கிறான். முரளிக்கு கல்யாணியை திருமணம் செய்து வைக்க வேண்டும் என்று அவனது பெற்றோர் விரும்புகிறார்கள். கல்யாணியும் முரளியை மணப்பதில் ஆர்வமாக இருக்கிறாள், ஆனால் அவன் சாந்தியால் ஈர்க்கப்படுகிறான். சாந்திக்கு உதவுவதற்கான முயற்சியில் செல்வம் மற்றும் அவனது பெற்றை முரளி எதிர்கொள்ள வேண்டிவருகிறது.
# பாஸ் மார்க்

## நடிகர்கள்

- ராம்கி முரளியாக
| 1 | 'உன் புன்னகை போதுமடி' | எஸ். பி. பாலசுப்பிரமணியம், சித்ரா | 4:48 |
| --- | --- | --- | --- |
| 2 | 'மாமோய் பட்டிக்காட்டுக் குட்டி' | எஸ். ஜானகி | 4:43 |
| 3 | 'பெண்ணே நீ சூடும்' | கே. ஜே. யேசுதாஸ் | 4:11 |
| 4 | 'வானம் நமது' | எஸ்.பி.பாலசுப்பிரமணியம் | 4:22 |
| 5 | 'ஏறிக்கையா ஏறிக்கையா' | சித்ரா, மனோ | 4:35 |
# பாஸ் மார்க்

## வரவேற்பு

*நியூ ஸ்ட்ரெய்ட்ஸ் டைம்ஸின்* கே. விஜயன் இதை "ஒரு சற்று வித்தியாசமான கதை" என்றும் "2½ மணிநேரம் பொழுது போக்குவதற்கான ஒரு வழியாக உள்ளது" என்றும் குறிப்பிட்டார்.
# பாசுக்கலின் வாய்பாடு

கணிதத்தில் **பாசுக்கலின் வாய்பாடு** அல்லது **பாசுக்கலின் விதி** (*Pascal's rule* அல்லது *Pascal's formula*) என்பது ஈருறுப்புக் குணகங்கள் பற்றியதொரு சேர்வியல் முற்றொருமையாகும்.  
பாசுக்கலின் விதி:
:<math>{n-1\choose k} + {n-1\choose k-1} = {n\choose k},</math> (*n* , *k* இயல் எண்கள்)
இதில் <math>\tbinom{n}{k}</math> ஒரு ஈருறுப்புக் குணகம்; இந்த ஈருறுப்புக் குணகமானது -இன் பல்லுறுப்புக்க்கோவை விரிவிலுள்ள உறுப்பின் குணகமாகும். மற்றும் ஆகிய இரண்டின் சார்மதிப்புகளுக்கு கட்டுப்பாடு எதுவும் இல்லை. ஏனெனில் இருந்தால் இந்த ஈருறுப்புக்கோவையின் மதிப்பு பூச்சியமாகி, இந்நிலையிலும் பாசுக்கலின் வாய்பாடு உண்மையாகும்.  
"<math>\frac{(x+y)!}{x!y!} = {x+y \choose x} = {x+y \choose y} </math> என்ற வாய்பாடானது, இயல் எண்களில்
:<math> N_{x,y} = N_{x-1,y} + N_{x,y-1}, \quad N_{0,y} = N_{x,0} = 1 </math> என்ற நேரியல் இருபரிமாண வேறுபாட்டுச் சமன்பாட்டைத் தீர்க்கும்"
என்ற கூற்றாகவும் பாசுக்கலின் விதியைக் கருதலாம். இதனால் பாசுக்கலின் முக்கோணத்திலுள்ள எண்களுக்கான வாய்பாடு பற்றிய கூற்றாகவும் இவ்விதியுள்ளது.  
இவ்விதியினை பல்லுறுப்புக் கெழுக்களுக்கும் பொதுமைப்படுத்தலாம்.